Evrópsku kvikmyndaverðlaunin voru afhent í Berlín í gærkvöld. Þar var Dýrið, kvikmynd Valdimars Jóhannssonar, meðal annars tilnefnd í flokknum Evrópsk uppgötvun, sem veitt eru leikstjórum með sína fyrstu kvikmynd í fullri lengd.
Valdimar hreppti ekki það hnoss en Dýrið fer þó ekki tómhent heim frá Berlín því þeir Peter Hjorth og Fredrik Nord voru verðlaunaðir fyrir tæknibrellurnar í myndinni. Sigurvegari hátíðarinnar er óumdeilanlega hin bosníska Jasmila }bani. Hún er leikstjóri ársins, kvikmynd hennar, Quo Vadis, Aida? var valin kvikmynd ársins og Jasna uri
i besta leikkonan í aðalhlutverki. Myndin segir sögu konu sem reynir að bjarga fjölskyldu sinni frá bráðum bana þegar bosníuserbar myrtu þúsundir í Srebrenica árið 1995. Danska heimildarmyndin Flugt, eða Flótti, var valin hvort tveggja besta heimildarmynd og hreyfimynd ársins Anthony Hopkins var valinn besti leikarinn, fyrir frammistöðu sína í The Father. Handritshöfundar þeirrar myndar, þeir Florian Zeller og Christopher Hampton, voru líka verðlaunaðir. Þá hlaut hin danska Susanne Bier heiðursverðlaun fyrir evrópska kvikmyndagerð á alþjóðavísu og Ungverjinn Marta Meszarosfékk heiðursverðlaun fyrir framlag sitt til evrópskrar kvikmyndagerðar um ævina.